በተለያዩ የባቡር ዝርጋታዎች እስከ አሁን26ሺ የሚደርሱ ኢትዮጵያውያን ከመካከለኛ የጉልበት ሥራ እስከ ቀላል ቴክኒካዊ ሥራዎች በመሰማራት የሥራ ዕድል ተጠቃሚ መሆናቸውን ይናገራሉ። በቀጣይም ሁኔታውን ለመቀየር የሚያስችል ሥራ እየተከናወነ ሲሆን፣ የራሱን የማሰልጠኛ ተቋም ለማቋቋም የዲዛይን ሥራው መጠናቀቁን ያስረዳሉ። በቅርብ ጊዜ ውስጥም ግንባታው የሚጀመር ይሆናል ይላሉ። በእርግጥ በሌሎች ተቋማት የሚማሩትም ቴክኒካዊ ሥራ ላይ እንዲሰማሩ የተለያዩ ሥልጠናዎች የሚያገኙበት አጋጣሚ ተመቻችቷል። ግንባታው እስኪጠናቀቅ ጊዜያዊ ሥልጠና እየተሰጠ ሲሆን፤ በዚህም ብዙዎች ተጠቃሚ እየሆኑ ነው ብለዋል። ሥራዎቹ በአገር ልጆች ብቻ እንዲከናወኑ ለማስቻል አስፈላጊው ጥረት እየተደረገ ነው።
